  Майя Бывальцева Ижкарысь 74 номеро школаын дышетскисьёс «Орлёнокын» спортъя Росси шудонъёсын 3-тӥ инты басьтӥзы. 28-тӥ куарусёнэ со сярысь ивортэ «Интерфакс». «Президентские спортивные игры» нимам ужрадын командаос пӧлын нырысетӥ инты басьтӥзы Москваысь дышетскисьёс, кыкетӥ — Иркутск улосвылысь Усть-Илимскысь. Ӵошатсконъёсы Россилэн 76 улосвылъёсысьтыз пиналъёс пыриськизы. Соос спортысь таӵе амалъёсын вожвылъяськизы: баскетбол, ӝӧквыл теннис, уян, шашки но ватсаса куинь амалын — лапта, велоспорт-маунтинбайк, тэг-регби. Дышетскисьёслэн арлы быдэ радъяськись спортъя шудонъёссы туэ ортчизы Сьӧд зарезь дурысь «Орлёнок» нылпи центрын. Та 6-тӥосыз шудонъёс вал ни. Тегъёс: Спорт Ижкар Удмуртия пиналъёс школаос  